CELEX: 22007D0145
Language: sk
Date: 2007-10-26 00:00:00
Title: Rozhodnutie Spoločného výboru EHP č. 145/2007 z  26. októbra 2007 , ktorým sa mení a dopĺňa príloha XIII (Doprava) k Dohode o EHP

10.4.2008   
            
            
               SK
            
            
               Úradný vestník Európskej únie
            
            
               L 100/89
            
         
      ROZHODNUTIE SPOLOČNÉHO VÝBORU EHP
   
   č. 145/2007
   z 26. októbra 2007,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 122/2007 z 28. septembra 2007 (1).
            
         
               (2)
            
            
               Nariadenie Európskeho parlamentu a Rady (ES) č. 2111/2005 zo 14. decembra 2005 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva, a o informovaní cestujúcich v leteckej doprave o totožnosti prevádzkujúceho leteckého dopravcu, ktorým sa zrušuje článok 9 smernice 2004/36/ES (2), sa má začleniť do dohody.
            
         
               (3)
            
            
               Nariadenie Komisie (ES) č. 473/2006 z 22. marca 2006, ktorým sa stanovujú implementačné pravidlá pre zoznam leteckých dopravcov Spoločenstva, ktorí podliehajú zákazu vykonávania leteckej dopravy v rámci Spoločenstva, uvedený v kapitole II nariadenia Európskeho parlamentu a Rady (ES) č. 2111/2005 (3), sa má začleniť do dohody.
            
         
               (4)
            
            
               Nariadenie Komisie (ES) č. 474/2006 z 22. marca 2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva, uvedeného v kapitole II nariadenia Európskeho parlamentu a Rady (ES) č. 2111/2005 (4), sa má začleniť do dohody.
            
         
               (5)
            
            
               Nariadenie Komisie (ES) č. 910/2006 z 20. júna 2006, ktorým sa mení a dopĺňa nariadenie (ES) č. 474/2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva, uvedeného v kapitole II nariadenia Európskeho parlamentu a Rady (ES) č. 2111/2005 (5), sa má začleniť do dohody.
            
         
               (6)
            
            
               Nariadenie Komisie (ES) č. 1543/2006 z 12. októbra 2006, ktorým sa mení a dopĺňa nariadenie Komisie (ES) č. 474/2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva, uvedeného v kapitole II nariadenia Európskeho parlamentu a Rady (ES) č. 2111/2005 a zmeneného a doplneného nariadením (ES) č. 910/2006 (6), sa má začleniť do dohody.
            
         
               (7)
            
            
               Nariadenie Komisie (ES) č. 235/2007 z 5. marca 2007, ktorým sa mení a dopĺňa nariadenie (ES) č. 474/2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva (7), sa má začleniť do dohody.
            
         
               (8)
            
            
               Nariadenie Komisie (ES) č. 787/2007 zo 4. júla 2007, ktorým sa mení a dopĺňa nariadenie Komisie (ES) č. 474/2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva (8), sa má začleniť do dohody,
            
         ROZHODOL TAKTO:
   Článok 1
   Príloha XIII k dohode sa mení a dopĺňa takto:
   
               1.
            
            
               Za bod 66z (smernica Európskeho parlamentu a Rady 2006/23/ES) sa vkladajú tieto body:
               
                           „66za.
                        
                        
                           
                              32005 R 2111: nariadenie Európskeho parlamentu a Rady (ES) č. 2111/2005 zo 14. decembra 2005 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva, a o informovaní cestujúcich v leteckej doprave o totožnosti prevádzkujúceho leteckého dopravcu, ktorým sa zrušuje článok 9 smernice 2004/36/ES (Ú. v. EÚ L 344, 27.12.2005, s. 15).
                           Ustanovenia nariadenia sa na účely tejto dohody vykladajú s týmito úpravami:
                           
                                       a)
                                    
                                    
                                       Až do prijatia úradného rozhodnutia Spoločného výboru EHP o začlenení zmien týkajúcich sa zoznamu Spoločenstva v súlade s postupmi stanovenými v dohode prijmú štáty EZVO zároveň s členskými štátmi ES opatrenia, ktoré sa zhodujú s opatreniami prijatými členskými štátmi ES na základe zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy.
                                    
                                 
                                       b)
                                    
                                    
                                       V prípade, že takéto opatrenia spôsobia vážne problémy na strane jedného alebo viacerých štátov EZVO, dotknutý(-é) členský(-é) štát(-y) oznámi(-ia) bezodkladne túto skutočnosť Spoločnému výboru EHP.
                                    
                                 
                                       c)
                                    
                                    
                                       V článku 15 sa dopĺňa tento odsek:
                                       ‚6.   Štáty EZVO sa v plnej miere zúčastňujú na práci výboru uvedeného v odseku 1, ale nemajú právo hlasovať.‘
                                    
                                 
                     
                           66zaa.
                        
                        
                           
                              32006 R 0473: nariadenie Komisie (ES) č. 473/2006 z 22. marca 2006, ktorým sa stanovujú implementačné pravidlá pre zoznam leteckých dopravcov Spoločenstva, ktorí podliehajú zákazu vykonávania leteckej dopravy v rámci Spoločenstva, uvedený v kapitole II nariadenia Európskeho parlamentu a Rady (ES) č. 2111/2005 (Ú. v. EÚ L 84, 23.3.2006, s. 8).
                        
                     
                           66zab.
                        
                        
                           
                              32006 R 0474: nariadenie Komisie (ES) č. 474/2006 z 22. marca 2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva, uvedeného v kapitole II nariadenia Európskeho parlamentu a Rady (ES) č. 2111/2005 (Ú. v. EÚ L 84, 23.3.2006, s. 14), zmenené a doplnené:
                           
                                       —
                                    
                                    
                                       
                                          32006 R 0910: nariadením Komisie (ES) č. 910/2006 z 20. júna 2006 (Ú. v. EÚ L 168, 21.6.2006, s. 16),
                                    
                                 
                                       —
                                    
                                    
                                       
                                          32006 R 1543: nariadením Komisie (ES) č. 1543/2006 z 12. októbra 2006 (Ú. v. EÚ L 283, 14.10.2006, s. 27),
                                    
                                 
                                       —
                                    
                                    
                                       
                                          32007 R 0235: nariadením Komisie (ES) č. 235/2007 z 5. marca 2007 (Ú. v. EÚ L 66, 6.3.2007, s. 3),
                                    
                                 
                                       —
                                    
                                    
                                       
                                          32007 R 0787: nariadením Komisie (ES) č. 787/2007 zo 4. júla 2007 (Ú. v. EÚ L 175, 5.7.2007, s. 10).“
                                    
                                 
                     
         
               2.
            
            
               Do bodu 66r (smernica Európskeho parlamentu a Rady 2004/36/ES) sa dopĺňa tento text:
               „, zmenená a doplnená:
               
                           —
                        
                        
                           
                              32005 R 2111: nariadením Európskeho parlamentu a Rady (ES) č. 2111/2005 zo 14. decembra 2005 (Ú. v. EÚ L 344, 27.12.2005, s. 15).“
                        
                     
         Článok 2
   Znenie nariadení (ES) č. 2111/2005, (ES) č. 473/2006, (ES) č. 474/2006, (ES) č. 910/2006, (ES) č. 1543/2006, (ES) č. 235/2007 a (ES) č. 787/2007 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 27. októbra 2007 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (9).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 26. októbra 2007
      
         
            Za Spoločný výbor EHP
         
         
            predseda
         
         Stefán Haukur JÓHANNESSON
         
      
   
   
      (1)  Ú. v. EÚ L 47, 21.2.2008, s. 47.
   
      (2)  Ú. v. EÚ L 344, 27.12.2005, s. 15.
   
      (3)  Ú. v. EÚ L 84, 23.3.2006, s. 8.
   
      (4)  Ú. v. EÚ L 84, 23.3.2006, s. 14.
   
      (5)  Ú. v. EÚ L 168, 21.6.2006, s. 16.
   
      (6)  Ú. v. EÚ L 283, 14.10.2006, s. 27.
   
      (7)  Ú. v. EÚ L 66, 6.3.2007, s. 3.
   
      (8)  Ú. v. EÚ L 175, 5.7.2007, s. 10.
   
      (9)  Ústavné požiadavky neboli oznámené.